РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 05

от заседание на комисия ”Управление на собствеността”
към Пленума на Висшия съдебен съвет, проведено на 14.02.2018 г.

Днес, 14.02.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                       Боян Новански
                                                                                       Пламена Цветанова

ОТСЪСТВАТ: Олга Керелска и Огнян Дамянов.

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Мая Атанасова – главен експерт – юрисконсулт в дирекция „Правна”.

І. Поканени в заседание на Комисия „Управление на собствеността”:

1. ОТНОСНО: Среща с административните ръководители на Апелативен съд гр. София, Военно-апелативен съд, Военен съд гр. София и Софийски окръжен съд, в изпълнение решение на Комисия „Управление на собствеността” към Пленума на ВСС, взето по протокол № 04/07.02.2018 г., т. 3.

На обсъждането по т. 1 присъстваха г-жа Даниела Дончева – председател на Апелативен съд гр. София, г-н Димитър Фикиин – председател на Военно-апелативен съд гр. София, г-н Пламен Петков – председател на Софийски окръжен съд и г-н Свилен Александров – председател на Военен съд гр. София.
На обсъждането по т. 1 присъства и г-н Севдалин Мавров – член на Висшия съдебен съвет и на Комисия „Бюджет и финанси”.

Г-жа Даниела Дончева – председател на Апелативен съд гр. София изрази становището си, че е необходимо да бъдат предприети спешни мерки във връзка с осигуряване на работни места - 3 /три/ кабинета за 9 /девет/ съдии, като същите ще бъдат разпределени по трима в стая, както и 1 /едно/ помещение за нуждите на служба „Деловодство” на съда.  Председателят на Апелативен съд гр. София се позова на увеличената щатна численост на съда за периода 2002 – 2018 г., недостига на кабинети за магистрати и съдебни служители на територията на Съдебната палата – гр. София, увеличението на постъплението на дела, както и увеличените състави на наказателното, търговското и гражданското деловодства.
Г-н Димитър Фикиин – председател на Военно-апелативен съд гр. София изрази становището си, че са водени разговори с г-н Лозан Панов и е било уточнено какво може да бъде предоставено като помещения от страна на Военно-апелативен съд, Военен съд гр. София и Софийски окръжен съд, но след получаването на писмо с изх. № ВСС-14626/20.11.2017 г. от Комисия „Управление на собствеността” към Пленума на ВСС за становище, е възникнал проблема, че същото не може да не бъде съгласувано със съдиите. С оглед на това е проведено общо събрание и решението е изпратено на Комисията с писмо изх. № 1278/24.11.2017 г. Г-н Фикиин изрази позицията си, че поставеният въпрос следва да бъде разрешен най-рационално за всички.
Г-н Пламен Петков – председател на Софийски окръжен съд изрази готовността си да бъде предоставено едно помещение на Апелативен съд гр. София, но изрази опасенията си че пред него ще стои същия проблем с осигуряване на помещения при обявяване на конкурс за длъжността „младши съдия” през 2018 г. и за класираните кандидати по обявения конкурс за длъжността „съдия”. Председателят на Софийски окръжен съд сподели мнението си за възможността командированите съдии в Апелативен съд гр. София да бъдат позиционирани в една стая, което впоследствие да бъде предоставена на Апелативен съд.
Г-н Свилен Александров – председател на Военен съд гр. София подкрепи изразеното становище от полк. Димитър Фикиин, че винаги е било оказвано съдействия на колегите и сподели виждането си за проведената среща с председателя на Върховния касационен съд и изразената готовност от страна на Военния съд гр. София да бъдат предоставени помещения и обстоятелството че са били предприети действия от негова страна два кабинета да бъдат освободени и предоставени на Апелативен съд гр. София. Председателят на съда изрази становището си по отношение на  писмото от страна на председателя на Апелативен съд гр. София да бъдат преместени в нови сгради Военно-апелативен съд гр. София, Софийски окръжен съд и Военен съд гр. София, както и отношението на магистратите от съда след получаването на писмо с изх. № ВСС-14626/20.11.2017 г. от Комисия „Управление на собствеността” към Пленума на ВСС за становище. С оглед на това е проведено общо събрание и решението е изпратено на Комисията с писмо изх. № 1205/25.11.2017 г. Г-н Александров изрази категоричната си позиция, че магистратите от съда са обидени от предприетите действия от страна на председателя на Апелативен съд гр. София. Председателят на Военен съд гр. София изрази мнението си, че не се противопоставя да бъде оказано съдействие да бъде разрешен поставения на обсъждане въпрос и изрази готовността си да бъдат предприети необходимите действия за разрешаването му, като сподели че има виждания за разпределението на помещенията в Съдебна палата гр. София.
Г-жа Пламена Цветанова, г-н Стефан Гроздев и г-н Севдалин Мавров изразиха становище, че е необходимо Комисия „Управление на собствеността” да вземе решение, предвид неотложната необходимост от осигуряване на помещения за нуждите на Апелативен съд гр. София, за магистратите за които в момента тече конкурсна процедура по назначаване, предвид разпоредбите на КТ.
Г-н Евгени Диков изрази становището си, че преразпределението на помещения в Съдебна палата гр. София е от правомощията на председателя на Върховния касационен съд, предвид разпоредбата на чл. 388 от ЗСВ.

След проведеното обсъждане и вследствие изразеното становище от административните ръководители на Апелативен съд гр. София, Военно-апелативен съд, Софийски окръжен съд и Военен съд гр. София,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
	
1.1. ПРЕДЛАГА на Пленума на Висшия съдебен съвет следния проект на решение:

1. Счита че има възможност и намира за целесъобразно да бъде извършено преразпределение на помещения, находящи се в Съдебна палата гр. София, бул. „Витоша” № 2.
2. ПРЕДЛАГА на председателя на Върховния касационен съд, на основание чл. 388 от ЗСВ, да извърши преразпределение на помещения, находящи се в Съдебна палата гр. София, бул. „Витоша” № 2,  както следва:
-  предоставя за ползване работен кабинет 56 /досега на Военен съд гр. София/, намиращ се на етаж „партер”, за нуждите на Апелативен съд гр. София;
-  предоставя за ползване работен кабинет 69 /досега на Военен съд гр. София/, намиращ се на етаж „партер”, за нуждите на Военно-апелативен съд гр. София;
-  предоставя за ползване работен кабинет 64 /досега на Военно-апелативен съд/, намиращ се на етаж „партер”, за нуждите на Апелативен съд гр. София;
- предоставя за ползване кабинет № 10 (гардероб) намиращ се на етаж „партер”, за нуждите на Апелативен съд гр. София.

3. ИЗПРАЩА решението на председателя на Върховния касационен съд, по компетентност.

1.2. ВНАСЯ предложението като редовна точка в следващото редовно заседание на Пленума на Висшия съдебен съвет.

2. ОТНОСНО: Становище от Елисавета Илиева - началник отдел „Счетоводство и методология” и главен счетоводител, в изпълнение решение на Комисия „Управление на собствеността” към Пленума на ВСС, взето по протокол № 03/31.01.2018 г., т. 10.

На обсъждането по т. 2 на заседанието присъства Елисавета Илиева - началник отдел „Счетоводство и методология” и главен счетоводител.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА становището на Елисавета Илиева - началник отдел „Счетоводство и методология” и главен счетоводител, изготвено в изпълнение решение на Комисия „Управление на собствеността” към Пленума на ВСС, взето по протокол № 03/31.01.2018 г., т. 10.
2.2. Изразява следното становище: Стойността на сградите не следва да се увеличава със стойността на инсталираните в тях ДМА, когато тези активи са разграничими и могат да съществуват и да се подменят самостоятелно, без да се нарушава конструкцията на сградата.
2.3. ИЗПРАЩА решението по т. 2 от настоящия протокол на дирекция „Бюджет и финанси”, по компетентност.
2.4. ВЪЗЛАГА на дирекция „Управление на собствеността на съдебната власт” при приключване на основен ремонт или строителство на нова сграда на съдебната власт, да предоставя на отдел „Счетоводство и методология” информация за разпределение на натрупаните разходи по приключения обект, с които следва да се увеличи стойността на съответната сграда, и стойността и вида на  разграничимите активи. 

ІІ. Инвестиционна дейност

3. ОТНОСНО: Предложение за поименно разпределение на разходите за придобиване на дълготрайни активи и за основен ремонт по § 51-00 на органите на съдебната власт за 2018 г.
Приложение: Обосновка от инж. Дениза Павлова – началник отдел „инвестиции и строителство”.

3.1. Писмо вх. № ВСС-16051/30.11.2017 г. от председателя на Административен съд София – град, относно ремонт на охладителната система на съдебна сграда, за нуждите на Инспектората към Висшия съдебен съвет и Административен съд София – град, находяща се в гр. София, ул. „Георг Вашингтон” № 17.

3.2. Писмо с вх. № ВСС-1717/09.02.2018 г. от председателя на Административен съд гр. Пловдив, за извършване на основен ремонт на подземен гараж в сградата на съда.

3.3. Писмо с вх. № ВСС-7474/05.06.2017 г. от председателя на Окръжен съд гр. Добрич, за извършване на основен ремонт на санитарни възли /WC/ в Съдебна палата – гр. Добрич, ул. „Д-р Константин Стоилов” № 7.

3.4. Писмо от председателя на Районен съд гр. Ихтиман с вх. № ВСС-14751/06.11.2017 г. във връзка с искане за планиране на средства за основен ремонт на сградата.

3.5. Писмо с вх. № ВСС-11594/04.12.2017 г. от инж. Златка Жечева – управител на „ПРО-АКСИМ” ЕООД, гр. Ямбол, във връзка с процедура по възлагане на консултантска услуга с предмет: „Упражняване строителен надзор по време на строителството на обект: „Пристройка на Съдебната палата – ІІ етап”, местонахождение в УПИ ІІІ, кв. 47 по плана на гр. Ямбол, в това число и изготвяне на окончателен доклад и регистрация на технически паспорт. 

3.6. Предложение за поименно разпределение на разходите за придобиване на дълготрайни материални активи и за основен ремонт § 51-00 на органите на съдебната власт за 2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1.1. ВКЛЮЧВАНЕТО на основен ремонт на охладителната система на съдебна сграда за нуждите на Инспектората към Висшия съдебен съвет и Административен съд София – град, находяща се в гр. София, ул. „Георг Вашингтон” № 17 в Инвестиционната програма на ВСС за 2018 г., е целесъобразно и неотложно необходимо.
3.1.2. Стойността на разхода е определена на 137 570,40 лв. с ДДС, съгласно най-ниската оферта.
3.1.3. ИЗПРАЩА решението по т. 3.1. от настоящия протокол на Комисия „Бюджет и финанси”, за сведение.

3.2.1. ПРИЕМА за необходимо и целесъобразно да включи извършването на основен ремонт на подземен гараж в сградата на Административен съд гр. Пловдив в Инвестиционната програма на ВСС за 2018 г.
3.2.2. Стойността на разхода е определен на 112 920,00 лв. с ДДС, съгласно експертно становище и количествено-стойностна сметка за отделните видове строително-ремонтни работи.
3.2.3. ИЗПРАЩА решението по т. 3.2. от настоящия протокол на Комисия „Бюджет и финанси”, за сведение.

3.3.1. ПРИЕМА за необходимо и целесъобразно включването на основен ремонт на санитарни възли /WC/ в Съдебна палата – гр. Добрич, ул. „Д-р Константин Стоилов” № 7 в Инвестиционната програма на ВСС за 2018 г.
3.3.2. Стойността на разхода е определен на 103 070,00 лв. с ДДС, съгласно представената най-ниска количествено-стойностна сметка.
3.3.3. ИЗПРАЩА решението по т. 3.3. от настоящия протокол на Комисия „Бюджет и финанси”, за сведение.

3.4.1. ПРЕДЛАГА на административния ръководител на Районен съд гр. Ихтиман да представи към искането си за отпускане на средства за основен ремонт на съдебната сграда актуална техническа документация.
3.4.2. ВЪЗЛАГА на дирекция „Управление на собствеността на съдебната власт”, след окомплектоване на преписката с необходимите документи, искането да бъде предвидено в Инвестиционната програма на Висшия съдебен съвет за 2018 г. по § 51-00 „Основни ремонти и ДМА”, при наличие на свободен ресурс.

3.5.1. ПРИЕМА за необходимо и целесъобразно да възложи на „ПРО-АКСИМА” ЕООД гр. Ямбол извършването на консултантска услуга – строителен надзор на обект „Пристройка на Съдебна палата – ІІ етап” и включва обекта в Инвестиционната програма на ВСС за 2018 г.
Стойността на разхода е определен на 7 783,63 лв. с ДДС, съгласно представена ценова оферта.
3.5.2. ИЗПРАЩА решението по т. 3.5. от настоящия протокол на Комисия „Бюджет и финанси”, за сведение.

3.6.1. ПРИЕМА поименно разпределение на разходите по § 51-00 „Основен ремонт на ДМА”, на органите на съдебната власт за 2018 г.
3.6.2. ИЗПРАЩА решението по т. 3.6. от настоящия протокол ведно с предложението на Комисия „Бюджет и финанси”, за съгласуване.
3.6.3. ВНАСЯ предложението като редовна точка в редовно заседание на Пленума на Висшия съдебен съвет, след съгласуване с Комисия „Бюджет и финанси”.

ІІІ. Управление на собствеността

4. ОТНОСНО: Проект на решение във връзка с писмо с вх. № ВСС-12510/02.02.2018 г. на главния прокурор на Република България.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:

1.	ОТМЕНЯ решението си по т. 45.2. от протокол № 28/21.09.2017 г.
2.	РАЗПРЕДЕЛЯ ползването на недвижимия имот, намиращ се в гр. София, ул. „Майор Георги Векилски” № 4, местност ГГЦ – Зона В – 17, както следва:
-	първи етаж – на Военно-окръжна прокуратура – София;
-	втори етаж – на Софийска градска прокуратура.
3.	ИЗМЕНЯ И ДОПЪЛВА решението си по т. 50.1.1. от протокол № 40/03.11.2016 г. в раздел „І. София – град и област София”, по следния начин: І.. Създава се нова т. 15а: „15а.На административния ръководител на Военно-окръжна прокуратура – София, стопанисването на недвижимия имот, намиращ се в гр. София, ул. „Майор Георги Векилски” № 4, местност ГГЦ – Зона В – 17.”
4.	ВНАСЯ предложението като редовна точка в следващото редовно заседание на Пленума на Висшия съдебен съвет,.

5. ОТНОСНО: Поправка на явна фактическа грешка в решение на Комисия „Управление на собствеността” към Пленума на ВСС, взето по протокол № 04/07.02.2018 г., т. 12.1.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ДОПУСКА поправка на явна фактическа грешка в решението на Комисия „Управление на собствеността”, взето по протокол № 4/07.02.2018 г., т. 12.2., като израза „... цената по договора в размер на 7 400 лева” да се чете: „... цената по договора в размер на 7 140 /седем хиляди сто и четиридесет/ лева с включен ДДС”.
5.2. ВНАСЯ предложението като редовна точка в следващото редовно заседание на Пленума на Висшия съдебен съвет,.

6. ОТНОСНО: Доклад от дирекция „Правна”, в изпълнение решение на Комисия „Управление на собствеността” към Пленума на ВСС, взето по протокол № 2/24.01.2018 г. във връзка с депозирано становище с вх. № ВСС-9225/03.01.2018 г. от страна на председателя на Административен съд гр. Велико Търново.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРИЕМА за сведение доклада на дирекция „Правна”, в изпълнение решение на Комисия „Управление на собствеността” към Пленума на ВСС, взето по протокол № 2/24.01.2018 г. във връзка с депозирано становище с вх. № ВСС-9225/03.01.2018 г. от страна на председателя на Административен съд гр. Велико Търново, тъй като делото е обявено за решаване от съответния съд.

Допълнителни точки, включени за разглеждане
в заседание на Комисия „Управление на собствеността”

7. ОТНОСНО: Доклад от Мартин Величков – главен експерт – юрисконсулт, отдел „Нормативна дейност и процесуално представителство” дирекция „Правна”, Администрация на Висшия съдебен съвет.

На обсъждането по т. 7 на заседанието присъства г-н Мартин Величков - главен експерт – юрисконсулт, отдел „Нормативна дейност и процесуално представителство”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА доклада на Мартин Величков – главен експерт – юрисконсулт, отдел „Нормативна дейност и процесуално представителство” дирекция „Правна”, Администрация на Висшия съдебен съвет.
7.2. ВЪЗЛАГА на отдел „Нормативна дейност и процесуално представителство”, дирекция „Правна”, Администрация на Висшия съдебен съвет, да изготви и подаде въззивна жалба срещу Решение № 636/29.01.2018 г., постановена по гр.дело № 12407/2014 г. на Софийски градски съд.
7.3. ИЗПРАЩА решението по т. 7 от настоящия протокол на дирекция „Правна”, АВСС.

8. ОТНОСНО: Писмо от областния управител на област Видин с искане за пренасрочване на работна среща.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ИЗМЕНЯ свое решение, взето по протокол № 4/07.02.2018 г., т. 101. като текста „работна среща на 15.02.2018 г. от 13,00 часа в заседателна зала № 1 на Областна администрация – Видин” придобива следната редакция : „работна среща на 16.02.2018 г. от 13,00 часа в заседателна зала № 1 на Областна администрация – Видин”.
8.2. ИЗПРАЩА решението по т. 8 от настоящия протокол на Главния секретар на ВСС.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ